ಐಸಿಯು ಬೆಡ್ಗೆ ಹಣ ಕೊಡ್ತೀವಿ ಅಂದ್ರೂ ಬೆಡ್ ಕೊಡ್ಲಿಲ್ಲ ತಂದೆತಾಯಿ ಕಳೆದುಕೊಂಡ ಮಕ್ಕಳು ಬೆಂಗಳೂರು: ಕೊರೊನಾ ಎಷ್ಟೊಂದು ಕ್ರೂರಿ ಅಂದ್ರೆ, ಸಂಬಂಧ, ಭಾವನೆಗಳಿಗೆ ಲೆಕ್ಕವೇ ಕೊಡೋದಿಲ್ಲ ಅಷ್ಟು ಕ್ರೂರಿ ಕೊರೊನಾ. ಇದೀಗ, ಇದೇ ಕೊರೊನಾ ಇಬ್ಬರು ಹೆಣ್ಣುಮಕ್ಕಳನ್ನ ಅನಾಥರನ್ನಾಗಿ ಮಾಡಿದೆ. ನಗರದ ರಾಮಮೂರ್ತಿ ನಗರದಲ್ಲಿ ಈ ಮನಕಲುಕುವ ಘಟನೆ ನಡೆದಿದೆ. ಕೆಲ ದಿನಗಳ ಹಿಂದೆ ಇಬ್ಬರು ಹೆಣ್ಣುಮಕ್ಕಳ ತಂದೆ ಅನಾರೋಗ್ಯದಿಂದ ಸಾವನ್ನಪ್ಪಿದ್ರು. ಇತ್ತೀಚೆಗಷ್ಟೇ ತಾಯಿ ಕೊರೊನಾಗೆ ಬಲಿಯಾಗಿದ್ದಾರೆ. ತಂದೆ ತಾಯಿಯನ್ನ ಕಳೆದುಕೊಂಡಿರೋ ಈ ಹೆಣ್ಣು ಮಕ್ಕಳು ಕಣ್ಣೀರು ಹಾಕ್ತಿದ್ದಾರೆ. ಮೇ 6 ರಂದು 57 ವರ್ಷದ ಮಹಿಳೆಗೆ ಕೊರೊನಾ ದೃಢವಾಗಿತ್ತು. ಸುಮಾರು ಆಸ್ಪತ್ರೆಗಳಿಗೆ ಅಲೆದಾಡಿದ್ರೂ ಬೆಡ್ ಸಿಕ್ಕಿಲ್ಲ. ಕೊನೆಗೆ ಸಕ್ರಾ ವರ್ಲ್ಡ್ ಆಸ್ಪತ್ರೆಯಲ್ಲಿ ತಾಯಿಯನ್ನ ತಮ್ಮ ಮಕ್ಕಳು ದಾಖಲಿಸಿದ್ದರು. ಬಿಬಿಎಂಪಿಗೆ ಕಾಲ್ ಮಾಡಿದ್ರೆ ನೋ ರೆಸ್ಪಾನ್ಸ್, ಐಸಿಯು ಬೆಡ್ಗೆ ಹಣ ಕೊಡ್ತಿವಿ ಅಂದ್ರು ಬೆಡ್ ಕೊಡಲಿಲ್ಲ, ರೆಮ್ಡಿಸಿವರ್ ಇಂಜೆಕ್ಷನ್ ನನ್ನು ನಾವೇ ತಂದು ಕೊಟ್ಟಿದ್ದೆವು.. ಆದ್ರೂ ಆರೋಗ್ಯದಲ್ಲಿ ಚೇತರಿಕೆ ಕಂಡು ಬಂದಿಲ್ಲ. ಅಸಲಿಗೆ, ನಮ್ಮ ತಾಯಿಗೆ ರೆಮ್ಡಿಸಿವಿರ್ ಇಂಜೆಕ್ಷನ್ ತಲುಪಿದೆಯೋ ಇಲ್ಲವೋ ಎಂದು ಅನುಮಾನ ಅಂತಾರೆ ಮಕ್ಕಳು. ಉಸಿರಾಟದ ಸಮಸ್ಯೆ ತೀವ್ರಗೊಂಡು ಮೇ 10ಕ್ಕೆ ತಾಯಿ ಕೊರೊನಾಗೆ ಬಲಿಯಾಗಿದ್ದಾರೆ. ಮೃತಪಟ್ಟ ಬಳಿಕ ಶವವನ್ನ ರವಾನೆ ಮಾಡಲು ಐದೇ ನಿಮಿಷಕ್ಕೆ ಪಾಲಿಕೆ ಸಿಬ್ಬಂದಿ ಬಂದೊದ್ದಾರೆ. ಬೆಡ್ ಕೊಡಿಸಿ ಅಂತ ಕೇಳೋದಕ್ಕೆ ಫೋನ್ ಮಾಡಿದ್ರೆ, ರಿಸೀವ್ ಮಾಡಿಲ್ಲ ಅನ್ನೋದು ಮಕ್ಕಳ ಆರೋಪ.